
PROME MINISTER EVELYN WEVER-CROES 
Asunto General, innovacion, Organisacion Gubernamental 


Infrastructura y Planificacion Teritorial 


Premier Wever — Croes a atende evento Blue Pacific/ 
Caribbean CSW High-Level Event 

Prome Minister Evelyn Wever — Croes a forma parti di e di 
66 sesion di Blue Pacific/ Caribbean CSW High-Level Event 
“Pacific and Caribbean Women Leaders Championing Ocean 
Climate Nexus”. Diferente di islanan a forma parti di e evento 
aki y a trata entre otro e rol di hende muhe den e situacion di 
cambio di clima. Prome Minister di Aruba a elabora riba e rol 
importante di lidernan di estado di islanan chikito den desaroyo 
/ Small Island Developing States (SIDS) y esfuersonan cu 
Aruba a realisa pa mehora posicion di e ser femenino. 


Premier Wever - Croes a inicia elaborando riba e 
consecuencianan y riesgonan devastador cu cambio di clima 
tin riba islanan. Pa locual ta Aruba, e riesgonan ta inclui erosion 
di costanan, dañonan na coral y cambio di tempo cu ta conoce 
na Aruba. Esakinan ta afecta e comunidad Arubano incluyendo 

e industria turistico cual Aruba ta depende riba dje. 


E forma con cambio di clima ta afecta hende muhe 
desproporcionalmente a keda accentua durante di e di 66 sesion 
di e CSW. Manera cu e situacion ta aworaki, mester reconoce 
cu hende muhe ainda ta na desbentaha. Y e avansenan cu a 
logra poco poco den direccion di igualdad, a wordo hala atras 
a consecuencia di e pandemia di Covid. 


Premier Wever — Croes a sigui bisa, cu como lider femenino di 
SIDS, e ta sumamente importante pa sinta na mesa, expresa 
opinionnan y cu esakinan wordo tuma na cuenta. Considerando 
cu hende muhe ta e grupo cu tin mas conocemento di ki 
necesidad hende muhe y muchanan tin. 

‘Nos mester sigura cu nos ta forma parti di e solucionnan 
den asuntonan di clima y igualdad di genero”. A pesar cu 
contribucion di e ser femenino den temanan di cambio di clima 
na e momentonan aki no ta hopi, mester demostra cu hende 
muhe por tin solucionnan. Pasobra nos hende muhenan y 
muchanan no por continua den e situacion di ta esunnan mas 
afecta, sin cu nan interes ta wordo scucha, Prome Minister a 
enfatisa. 


“Nos ta di opinion cu si ekipa hende muhe cu e “right skills”, 
door di percura cu ta trece mehoracion den accesibilidad di 
educacion halto y trabounan sostenibel. E lo yuda pa crea 

mihor sostenibilidad economico pa hende muhe y mehora 
nos sociedadnan. Mester reconoce cu e sector tecnologico 
ta domina pa hende homber, mientras cu esey ta e futuro 
di empleo.”Gobierno di Aruba a tuma accionnan concreto 
pa adresa e aspecto aki y prepara e generacion hoben pa 
mercado laboral di futuro, combina cu esfuersonan pa sigura 
participacion di hende muhe den areanan di STEM. 


A haci esaki a traves di Universidad di Aruba cu introduccion 
di e facultad: Sustainable Island Solutions Through Science, 
Technology, Engineering and Mathematics (SISTEM). E 
facultad tin e programanan di Bachelor, Master y PhD y e team 
enarga cu e facultad ta consisti di mas hende muhe. Ademas 
mira aumento di participacion di studiantenan femenino tambe. 
Prome Minister a sigui expresa cu a tuma pasonan structural 
pa aumenta standard di bida y empodera hende muhe y mucha 
muhe. Cu ayudo di “UNWomen office for the Caribbean”, a 
completa e prome “gender policy” pa Aruba, enfocando riba 
areanan strategico. 


“Como islanan chikito nos mester sostene otro y traha hunto 
riba solucionnan necesario, pa crea resiliencia den contexto 
di retonan structural, obstaculonan y recuperacion.” Prome 
Minister Wever — Croes a termina gradiciendo e organisacion 
pa participacion y a enfatisa riba e parti di importanica pa uni 
forsa pa tuma accion coordina pa e islanan ta mas inclusivo y 
resiliente contra cambio di clima, pasobra solamente hunto por 
haci un cambio. 

MINISTER URSELL ARENDS 


3, Transporte \ 


Vice Prome Minister 


Declaracion di Minister Ursell Arends: 


ARUBA A CUMINSA APLICA SANCCIONNAN 


Mi encargo como minister di transporte ta inclui luchtvaart y mi 
ta ser manteni na altura diariamente door di Directie Luchtvaart 
di e efectonan cu e agresion militar di Rusia contra di Ukraina 
tin pa Aruba. 


Manera ta conoci, varios pais - entre otro Merca, Reino 
Unido y Union Europeo - a emiti sanccionnan en conexion 
cu e situacion aki. E sanccionan aki ta regarda diferente 
area; financiero, maritimo, diplomatico pero tambe pa loke ta 
aviacion. Na Aruba, mescos cu otro paisnan, ta evaluando e 
aplicabilidad di cada sanccion y ta integrando esaki den nos 
leynan. Esaki a base di e sanccionnan di Union Europeo, cu 
Aruba ta siguiendo. 


A base di esaki a tuma e paso pa cera espacio aereo pa tur 
avion cu ta propiedad di of cu ta wordo dirigi pa un persona of 
compania Ruso. 


Ademas di esey, Directie Luchtvaart a cuminsa tambe cu 
implementacion di e sancionnan y a cuminsa aplica esaki riba 


un total di 7 avion. Esaki ta encera de-registro of grounding di 
e avion, dependiendo di e sanccion. 


Comunidad di Aruba por ta sigur cu hunto cu Directie Luchtvaart 
mi lo sigui monitorea e sanccionnan di cerca. E sanccionnan ta 
wordo adapta regularmente, y nos lo percura pa Aruba aplica 
esakinan debidamente. 

Trash 2 Cash su Pitch & Switch Event: 
UN PASO PA MANEHO DURADERO 
DI DESPERDICIO 


Durante un mainta yena cu informacion na Renaissance 
Convention Center, un grupo di participante a presenta nan 
plannan ambicioso durante e Pitch & Switch Event di Trash 
2 Cash. Un projecto unda cu 22 di Februari, 2022 ultimo 
Ministerio di Transporte, Integridad, Naturalesa y Asuntonan di 
Adulto Mayor a anuncia. 


Dilanti un grupo di panelista diverso, un total di 24 pitch a ser 
presenta, den cual a elabora no solamente riba kico nan idea 
ta, pero tambe e cooperacion cu lo tin mester for di gobierno 
pa logra recicla, re-usa y reduci diferente "waste streams", of 
tipo di desperdicio. 


Inicialmente a ricibi 34 pitch, di cual 31 a ser selecta pa e 
presenta na e Pitch & Switch event, di cual 24 compania/persona 
a presenta nan idea na un panel di experticio diverso. Cu esaki 
gobierno ta tuma e siguiente paso pa asina hunto cu gremionan 
comercial y stakeholders - manera e participantenan - yega na 
un solucion duradero pa cu nos problema di desperdicio aki na 
Aruba. 


Pa reenforsa legislacion, mester crea e fundeshi solido den 
comunidad caminda tin infrastructura y legislacion na vigor pa 
asina redirigi diferente tipo di desperdicio pa ser procesa door 
di tur e diferente organisacionnan envolvi. 


Importante ta pa menciona cu Trash 2 Cash no ta compromete 
gobierno na ningun compromiso financiero, y e rol di Gobierno 
den esaki ta di facilitador y esun responsabel pa medio di 
ley establece e normanan, condicionnan y criterianan. Asina 
aki Minister Ursell Arends kier traha conhunto pa soluciona e 
problema di desperdicio, y finalmente pone un fin na e dump 
di Parkietenbos. 


Gobierno tin como meta pa catalisa actividadnan di reciclahe 
y economia circular mas pronto posibel, y mester henter 
comunidad su colaboracion pa tuma e pasonan necesario. 
Siguientemente e panelista y organisadornan di e evenemento 
aki lo pasa riba tur datos colecta pa asina conduci un analysis 
pa Minister Arends pa asina progresa na e proximo pasonan 
pa fortifica e propuestanan haci. 


Keda altanto di esaki door di bishita e website www. 
trashtocasharuba.org of like e pagina di Trash to Cash Aruba 
riba red nan social. 

XIOMARA MADURO 


Riba Dia di Himno y Bandera Minister di Cultura Xiomara Maduro a bishita: 


EXPOSICION DI POTRETNAN DI “ARUBA, 
DEN MASHIN DI lato 


Riba dia di Himno y Bandera, Minister di Cultura a bishita e 
exposicion di Archivo Nacional Aruba, “Aruba, den mashin di 
tempo”, caminda por a aprecia potretnan di Aruba di antes y 
awo. 


Ta trata aki di un exposicion cu Archivo Nacional Aruba 
conhuntamente cu Fundacion Amigonan di Archivo a prepara 
en conexion cu Dia di Himno y Bandera. Cu e exposicion aki 
ta mustra pa medio di potretnan e Aruba di antes y e Aruba 
di awor, por mira e sitio of edificio su ubicacion den pasado 
y actual, asina por tuma nota di e desaroyo durante añanan 
cu a pasa. E potretnan ta saca pa diferente fotografo, local y 
di exterior manera e.o. Jan Geurts, dhr. Hochstul, de Graaff y 
Clyde Harms. 


E exposicion lo keda habri pa e proximo lunanan y por wordo 
bishita durante oranan di trabao. Minister Xiomara Maduro ta 
gradici Archivo Nacional Aruba y voluntarionan pa e exposicion, 
masha danki pa conserva y expone e potretnan historico nan 

Relaciona cu Celebracion Dia di Himno y Bandera 2022: 


MINISTER DI CULTURA XIOMARA MADURO 
A BISHITA ARUBA ADVENTIST ACADEMY 


Siman pasa Minister di Cultura a bishita Aruba Adventist 
Academy den cuadro di celebracion di Dia di Himno y Bandera. 
Na su yegada e mandatario a wordo ricibi pa e alumno- y 
docentenan di e scol. E mandatario a pasa bishita e klas y aki 
e alumnonan a comparti cu e Minister nan obranan traha en 
conexion cu Dia di Himno y Bandera, ademas e alumnonan a 
comparti nan conocimiento, stimacion y aprecio pa nos pais 
Aruba. Mayoria di e alumnonan no a nace na Aruba pero a 
bin biba na Aruba hunto cu nan mayornan cu ta labora na nos 
pais. Ta di admira e conocimento cu e alumnonan tin di nos 
pais su simbolonan nacional, custumber y cumindanan crioyo. 


Minister di Cultura Xiomara Maduro a gradici y a comparti cu 
e alumnonan, expresando un frase na e alumnonan cu nos 
Libertador G.F. Betico Croes a usa na diferente ocasion: 
“Arubiano no ta solamente esnan cu nace na nos Pais Aruba, 
pero arubiano ta tambe esnan cu ta stima y tin Aruba den nan 
mente y curazon”. Mustrando cu nos pais ta forma pa diferente 
persona di diferente nacionalidad cu a bin establece na Aruba 
y ta biba den union y ta traha y contribui na progreso di nos 
pais. E staf y alumnonan a keda masha encanta cu e bishita di 
minister di Cultura y a obsekia e mandatario un regalo. 

Ribo Dio di Himno y Bonderao: 
MINISTER DI CULTURA XIOMARA MADURO A BISHITA 
EXPOSICION RIKESA DI NOS LAMA DI 


SRA. LOURDES KROZENDIJK 
Riba Dia di Himno y Bandera minister Xiomara Maduro a pasa = à 


bishita señora Lourdes Krozendijk na Wayaca pa admira su 
coleccion impresionante di cocoloshi. Un coleccion di variacion 
di cocolishi den forma, unico, straño y den diferente color y 
grandura y hopi mas di bida den lama. Minister Maduro ta 
gradici Sra. Krozendijk pa e exposicion y e tempo pa splica e 
mandatario riba su coleccion, cual ta uno cu a inicia mas di 25 
aña pasa. 

KLOOSTER DI IMELDAHOF TABATA BON 
BISHITA PA CELEBRACION DI HIMNO Y 
BANDERA 


Diabierna mainta prome cu 9or caba e prome bishtantenana P 7 
yega na e klooster di Imeldahof, pa asina nan habri nan dia ' 
di celebracion di Himno y Bandera. Mas hende a sigui yega 
henter e dia, te laat den atardi. 


Bishitant nan a pasa wak e 2 exposicionan esta “Caribbean 
Ties” di MANA y ‘Historia di parokia di Noord’. Hopi a pasa 
admira e bunita kapel y tambe saboria di dushi snacksbox, cos 
dushi y cuminda crioyo. Tur esaki a forma un dushi ambiente 
familiar na e convento. 


Fundacion Kapel di Bethania ta masha agradeci na e acohida 
di e pueblo di Aruba pa a pasa bishita Klooster Imeldahof riba 
nos dia nacional. Alavez kier a gradici na tur e voluntarionan 
cu di un of otro manera a coopera y yuda prome, durante y 
despues di e evento. Naturamente un danki na tur esnan cu a 
haci donation pa asina hasi e actividad un exito. 


Fundacion Kapel di Bethania ta recorda tur hende cu lo tin gana 
di pasa bishita Klooster pa e 2 exposicionnan of pa bishita e 
Kapel cu lo ta habri, dialuna, diaranson y diahuebs for di 9 am 
te cu 3 pm. 


Si ta desea di hasi un donacion na nos Fundacion Kapel di 
Bethania, lo ta posibel pa deposita riba nos cuenta di Banco 
na Aruba Bank number di cuenta : 6021690190. Di antemano 
ta gradici pa e gesto aki y asina yuda nos pa preserva y cuida 
e exposicion di “Historia di Parokia di Noord”. 

INI DANGUI ODUBER 


A REUNI CU ATA, 


DOW Y DIP RIBA 


PROYECTONAN BABY BEACH Y 
RODGERS BEACH 


Diahuebs Minister di Turismo y Salud Publico Sr. Dangui 
Oduber a reuni cu ATA, DOW y DIP caminda a papia riba e 
proyectonan di Baby Beach y Rodgers Beach cu ta parti di 
e master plan cu tin pa Sero Colorado. E proyectonan aki ta 
bay eleva henter e area rond di e dos playanan aki teniendo 
na cuenta cu nos naturalesa creando asina un desaroyo di 
embeyesimento di e area na un manera sostenibel. 


E proyecto di Baby Beach fase 1 ya caba a keda entrega aña 
pasa y awor ta bezig cu e segundo fase di e proyecto aki. Otro 
proyecto cu ta finalisando fin di april ta e proyecto di renobacion 
di e trapi na Rodgers Beach. E trapi aki ta un punto di acceso 
hopi importante pa Rodgers Beach mirando tur e cambionan 
cu henter e area aki lo bay conoce ora cu e proyecto keda 
finalisa. 


Rodgers Beach lo bay haya un area di parkeo completamente 
nobo mescos ta e caso pa Baby Beach tambe. Tur dos area lo 
bay haya facilidadnan caminda hende por bay cumpra cuminda 
y/of bebida y tambe lo tin bañonan publico pa tur bishitante. 
Ta bay bin facilidadnan caminda por practica “beach sport” 
manera beach tennis y beach volleyball. 

Minister Oduber a crea un comision di proyecto infrastructural 
di turismo cu ta keda lidera pa Ministerio di Turismo. E comision 


aki lo bay traha mas di serca cu DIP pa asina e maneho cu a 
keda crea pa cu e beach nan wordo implementa. E desaroyo 
aki ta uno sostenibel. Pesey a dicidi tambe cu den e proyecto 
aki lo bay planta hopi palma di coco pa crea sombra pa asina 
limita e contruccion di palapa ariba e beach. 


Turismo ta e driver di nos economia y pesei su desaroyo ta 
keda un prioridad. E gobierno aki ta para pa turismo di calidad, 
e turista cu ta bin pa gasta placa y contrubui na nos economia. 
Pesey ta hopi importante pa sigui inverti den e poducto Aruba. 
E proyectonan aki ta bay trece mas actividad pa San Nicolas 
pa asina percura cu e turista ta bin San Nicolas pa crea mas 
actividadnan economico. E Minister a termina bisando cu 
“Keda sin haci nada pa San Nicolas NO ta un opcion mas. San 
Nicolas tin tur e potencial pa haya su fair share den e desaroyo 
di nos pais”. Den proximo simanan lo ta preparando e destaho 
publico pa Fase 2 di e proyecto di Baby Beach. 

Continuacion A REUNI CU ATA, DOW Y DIP RIBA PROYECTONAN.... 


Masterplan u 


EROE COLORADO Rodgers beach 

MINISTER ENDY CROES 


MINISTER ENDY CROES A REUNI CU 
MINISTER SITHREE VAN HEYDOORN 
DI CURAÇAO 


Recientemente e Mandatario di Enseñansa y Deporte di Aruba 
a reuni cu Minister di Enseñansa, Ciencia, Cultura y Deporte 
di Curaçao sr. Sithree van Heydoorn. Presente ne ocasion 
tabata staf di Minister di Curaçao sr. Errol Bishop y sra. Irelnety 
Copra kende tabata na Aruba. E tabata un encuentro fructifero 
unda cu a intercambio ideanan positivo pa ambos isla. Un bon 
reunion cu Minister di Curaçao na unda cu nos ta continua y 
traha riba e tereno di Enseñansa y Deporte, Ciencia y Cultura 
pa nos islanan. 


SINTONISA 


è CONFERENCIA DI PRENSA 
: DI GOBIERNO DI ARUBA 


Gabinete Wever-Croes 


Tur dialuna y diahuebs | 10:00 am | 

MINISTER ENDY CRO 


HIMNO Y | 


En conexion cu e celebracion di luna di maart y siman grandi 
di celebracion di nos dia di Himno y Bandera Minister Endy 
Croes conhuntamente cu Parlamentario Alvin Molina a bishita 
SPO Brazil. Durante e mainta ameno e Mandatario di Deporte 
a inaugura e ‘all in one court’ esta un cancha caminda e 
alumnonan por hunga entre otro; futbol, volleyball, basketball 
riba e speelplaats. E cancha a wordo pinta durante fin di siman 
di proyecto di Aruba Doet. E tabata un mainta placentero na 
unda e alumnonnan a participa den diferente actividadnan 
popular cu e scol a organisa. Tambe nan tabata bende cos 
dushi manera entre otro ‘cupcake’, dulce de leche, pa asina 
recauda fondo pa inverti bek den e scol. 


Minister Endy Croes ta sinti'e honra di por a inaugura e cancha 
deportivo alabes ta gradici pe invitacion y bunita recepcion. 
Finalisando e Mandatario di Enseñansa y Deporte ta felicita 
e docentenan y alumnonan pa un celebracion asina bunita y 
deportivo. 

MINISTER DI DEPORTE PRESENENTE NA 
XTREME MUAY THAI MMA GLOVES 4 OZ 


Minister Endy Croes a bishita e competencia 
di Xtreme Muay Thai MMA Gloves 4 OZ 
cu a tuma luga na Centro di Bario Noord. 
Despues di dos aña e fanaticada por a 
disfruta atrobe di un tremendo competencia 
cu participacion di atletanan di tanto di 
Aruba como tambe Curacao, Merca y Sint == 
Maarten. Un bunita evento bon bishita. 
Finalisando e Mandatario a hiba palabra y | 
ta felicita e organisadonan, atletanan como 
tambe e refereenan. 


MINISTER DI DEPORTE A CERA CONOCI 
CU E ‘DRIFT PRINCESS” DI BONEIRO 
SABELLE SARAGOZA 


Siman pasa Minister Endy Croes a ricibi 
bishita di cortesia pa cera conoci cu Sabelle 
‘Sabi’ Saragoza miho conoci como e 
“Bonaire Drift Princess. Sabi tabata na Aruba 
en conexion cu nos dia nacional unda cu a 
participa ne evento King of the Ring 2022' cu 
a tuma luga fin di siman pasa na International 
Raceway Park Palo Marga. Presente na 
e encuentro ameno aki tabata sra. Ilse 
Felida y sr. Wimpy Saragoza kende nan ta 
mama y tata di Sabi. Como embahadora di 
Boneiro, Sabi a regala Minister Endy Croes 
un detaye di TCB ku articulonan di Boneiro 
y e Mandatario a obsekia un detaye como 
mustra di aprecio y gratitud. 


Minister Endy Croes ta felicita Sabi pa su Ë 
curashi y determinacion como hoben alabes 
mucha muhe cu ta practica e deporte di 
‘drifting’. Alabes ta gradici e mayornan cu ta 
duna nan yiu e sosten pa nan por eherece cu 
amor y pasion e deporte di ‘drifting’. 

DEPARTAMENTO DI SALUD PUBLICO TA 
ALERTA RIBA ANDANZA CU TA CAUSA 
MALESTAR GASTROINTESTINAL 


Departamento di Salud Publico - DVG pa medio di e relato aki 
kier alerta comunidad cu ta circulando informacion riba posibel 
aumento di casonan di diarea compaña pa sacamento y/of 
sintomanan di griep. 


Departamento di Salubridad Publico no tin registro of melding 
di e situacion aki y ta asumi cu su comportacion ta leve, 
autolimita y cu ta wordo maneha ambulatoriamente pa esnan 
cu ta afecta. 


Mester tene na cuenta cu diarea agudo of Gastroenteritis por 
tin complicacion pa cierto tipo di persona, manera mucha bou 
5 aña, adultonan mayor y/of esnan cu tin un condicion di salud. 


Ta recomendabel, si un persona of grupo di persona ta haya 
sintomanan di Gastroenteritis (specialmente personanan cu tin 
un condicion di salud) consulta cu dokter. Na su luga, e dokter 
concerni lo manda un registro/melding pa DVG; pa asina nos 
Departamento, por monitor e malesa aki y informa debidamente 
sector medico pa tuma medidadnan di diagnostico, tratamento, 
como tambe informa comunidad debidamente pa prevencion. 


Malestar gastrointestinal ta wordo ocasiona entre otro pa un of 
mas micro-organismo manera virus, bacteria of parasito, sea 
directamente of indirectamente via nan toxinanan. Transmision 
di micro-organismonan ta sosode door di e mannan y/of 
consumo di bebida of cuminda contamina. Tambe transmision 
por sosode na momento cu un dunado di cuido cambiando un 
pampers of haciendo limpi un saca, tampoco ta laba su man 
suficientemente bon cu awa y habon. Di e forma aki e persona 
afecta despues di bay wc of e dunado di cuido ta transferi 
e micro-organismo pa un otro superficie caminda cualkier 
otro persona ta pasa piki esaki y pa via di nos boca e micro- 
organismo ta drenta un otro persona su sistema. 


Na momento cu e micro-organismo drenta nos sistema e 
ta ocasiona dolor di barica, keintura, diarea y sacamento. 
Den casonan extremo of cerca mucha, e persona por hasta 
deshidrata debi na cantidad grandi di likido cu e ta perde door 
di keintura, sacamento y diarea. 


Pa evita transmision di malesa gastro-intestinal ta importante 
pa pone extra atencion na nos higiena di man. Labamento di 
man cu awa y habon prome cu come, despues di bay wc y 
durante cualkier ora di dia, ta yuda minimalisa e riesgo pa haya 


GASTROENTERITIS 


e sintomanan 


malestar intestinal pero tambe diferente otro malesananan 
manera entre otro Influenza, COVID y otro. 


Na momento cu un persona tin diarea cu of sin sacamento ta 
importante pa: 

e Evita di bay trabou of di hiba un mucha malo scol of kresh. 

e Vigila e persona bon pa evita deshidratacion, specialmente 
mucha y hende grandi. Percura pa e persona/mucha bebe 
hopi likido, por ehempel awa, juice di apple, buyon di sopi, 
pedialite y mas. Si e persona no tin apetit pa come ta ok pero 
ta importante pa e bebe hopi likido. 

e Vigila e persona su temperatura di curpa, si esaki subi riba 
38°C, consulta cu dokter di cas riba cua medicamento lo ta 
miho pa uza. 


Pa mas informacion, like nos Facebook page Directie 
Volksgezondheid DVG Aruba, subi nos website www.dvg.aw 
of yama nos na 5224200. 


DIRECTIE VOLKSGEZONDHEID 

Conseho di Minister di Reino 

Den reunion di Conseho di Minister di Reino awe mainta nos a 
haya bon noticia y menos bon noticia. E bon noticia ta cu Aruba 
ta haya refinancia e debe cu Hulanda. E debe di e sumanan 
cu nos a ricibi di sosten di likides di 915 miyon florin den 7 
diferente tranche desde aña 2020, no mester wordo paga 
bek pa 18 luna mas y sin interes. Y esaki ta brinda stabilidad 
financiero pa Aruba. 


E noticia menos bon ta cu Aruba no ta ricibi sosten di likides 
pa e kwartaal aki ya cu Conseho di Minister di Reino, riba 
conseho di CAFT, ta haya cu nos mester baha mas gasto den e 
presupuesto 2022, entre otro, mester corta mas den gastonan 
di cuido medico di AZV, mester corta mas den salario y no paga 
e 12.6% e aña aki, y mester hisa loonbelasting. E presupuesto 
di 2022 lo wordo trata otro siman den Parlamento, y despues 
lo sigui e deliberacionnan cu Hulanda. Mientrastanto, e hecho 
cu no a ricibi sosten di likides ainda, ta pone presion riba e 
situacion financiero di nos pais, pero mescos cu otro kwartaal 
nan Aruba lo sa di cumpli cu pago di gasto y di debe. 


ASADA E APEN | 


E noticia cu tanto Standard 8 Poors y Fitch a mantene nos 
rating, y cu a refinancia e debe di 915 miyon, cu 18 luna sin 
interes, ta duna un perspectiva cu poco poco nos ta yegando 
den normalidad. 


For di maart 28 te cu april 1,e Unidad Mobil di Vacunacion BRA 
lo ta staciona na e parkinglot di Centro di Bario Lago Heights. 


Na e Unidad Mobil aki, nos ciudadanonan -cuminsando for di 
12 aña- por ricibi nan prome of di dos dosis, y ciudadanonan 
-cuminsando for di 18 aña- nan prome, di dos of e boostershot. 


E vacuna disponibel riba e Unidad Mobil di BRA ta unicamente 
Pfizer. 


Orario di atencion lo ta for di 8'or di mainta te cu 12'or di merdia 
y for di 1'or di atardi te cu 4'or di atardi. 

Departamento di Salud Publico: 


UPDATE 25 DI MAART 2022 


Segun resumen semanal di awe diabierna 72 persona a 12 caso pa dia y un averahe di ‘Positivity rate’ semanal di 24% 
recupera den e siman aki y un total di 86 caso nobo di COVID-19 pa dia. 
a keda registra. 

Actualmente na Aruba tin 2 persona interna cu of debi na 
E cantidad di casonan activo di COVID-19 pa awe ta 54 y COVID di cual den ICU no tin ningun persona y riba piso 
cantidad di fayecidonan relaciona cu COVID-19 ta 212. Datos general tin 2. Na Colombia tin actualmente 2 persona den ICU 
ta ilustra casonan nobo di COVID cu un averahe semanal di y 1 riba piso general. 


25/3/2022 RESIDENTE NO-RESIDENTE 


Casonan Nobo 49 

Limita comemento di 'junk food' 


Come menos junk food: Limita mas tanto cu ta posibel tur tipo 
di buscuchi, mangel, cos dushi, batata hasa, chips, refresco, 
juicenan artificial y bebidanan cu hopi sucu. E productonan aki 
ta incentiva hiperactividad den e muchanan, ta debilita organis- 
mo di tur edad y ta relaciona cu aumento di peso. Pa combati 
COVID-19 bo mester mantene bo salud y vacuna, ya cu ta com- 
proba cu e vacuna tin un efectividad halto pa proteha bo y evita 
transmision. Ban uza tur e hermentnan cu nos tin pa caba cu e 


virus aki na nos isla! 
Ami SI | 


Mantene 1.5M Laba man Uza tapa boca 
minimo di distancia frecuentemente P paden di tur lugar. 


i Diabierna 25 Maart 2022 


E OPORTUNIDADNAN DI MAS GRANDI, 
TA REKERI ESFUERSONAN MAS GRANDI. 
UZA BO TEMPO PA INVENTA Y 
CREA OPORTUNIDADNAN PRODUCTIVO. 
Y MIENTRAS CU BO TA WARDA RESULTADO, 
TIN FE CU NA FINAL, 

BO ESFUERSONAN LO WORDO RECOMPENSA! 


Felz Fin di Siman! 


